TRUBB วิ่งแรงทันทีหลังปลดเครื่องหมาย “H”
TRUBB วิ่งแรงทันทีหลังปลดเครื่องหมาย “H” ล่าสุด ณ เวลา 10.20 น. ราคาอยู่ที่ 1.66 บาท บวก 0.33 บาท หรือ 24.81% สูงสุดที่ 1.70 บาท ต่ำสุดที่ 1.36 บาท มูลค่าซื้อขายที่ 19.20 ล้านบาท 
14 ม.ค. 2559

ผู้สื่อข่าวรายงานว่า ราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ณ เวลา 10.20น. ราคาอยู่ที่ 1.66 บาท บวก 0.33 บาท หรือ 24.81% สูงสุดที่ 1.70 บาท ต่ำสุดที่ 1.36 บาท มูลค่าซื้อขายที่ 19.20 ล้านบาท ขณะที่ดัชนีตลาดหุ้นไทยโดยรวมลบ 0.79%
โดยราคาหุ้นปรับตัวขึ้นแรงหลังจากตลาดหลักทรัพย์แห่งประเทศไทย (ตลท.) ปล็ดเครื่องหมาย H หุ้น TRUBB หลังจากบริษัทได้เปิดเผยสารสนเทศสำคัญดังกล่าว ผ่านระบบเผยแพร่ข้อมูลของตลาดหลักทรัพย์โดยทั่วถึงแล้ว โดยนายวรเทพ วงศาสุทธิกุล ประธานกรรมการ และกรรมการผู้จัดการใหญ่ TRUBB เปิดเผยว่า ตามที่มีข่าวระบุในหนังสือพิมพ์เกี่ยวกับ ผลงานของบริษัทในไตรมาส 4/2558 มีกำไรราว 6 ล้านบาท นั้น บริษัทไม่ได้ให้ข้อมูลเรื่องผลกำไรของไตรมาส 4/2558 เนื่องจากบริษัทยังอยู่ในระหว่างการจัดทำงบการเงินและตรวจสอบโดยผู้สอบบัญชี
 